SEAOIL บวก 5% นักลงทุน “เก็งกำไร” ค่า P/E เพียง 6.75 เท่า
SEAOIL บวก 5% นักลงทุน “เก็งกำไร” ค่า P/E เพียง 6.75 เท่า คาดว่าไตรมาส 3/65 ผลงานเติบโตต่อเนื่อง
SEAOIL บวก 5% นักลงทุน “เก็งกำไร” ค่า P/E เพียง 6.75 เท่า คาดว่าไตรมาส 3/65 ผลงานเติบโตต่อเนื่อง
10 ต.ค. 2565

ผู้สื่อข่าวรายงานว่า วันนี้ (10 ต.ค. 65) ราคาหุ้น บริษัท ซีออยล์ จำกัด (มหาชน) หรือ SEAOIL ณ เวลา 11:05 น. อยู่ที่ระดับ 4.38 บาท บวก 0.20 บาท หรือ 4.78% สูงสุดที่ระดับ 4.46 บาท ต่ำสุดที่ระดับ 4.26 บาท ด้วยมูลค่าการซื้อขาย 72.25ล้านบาท

สำหรับราคาหุ้น SEAOIL ปรับตัวขึ้นเนื่องจากนักลงทุนหาตัวเล่นใหม่ที่ราคาหุ้นยังไม่แพง โดยเฉพาะในค่า P/E ของบริษัทที่คงต่ำมากเพียง 6.75 เท่า
ขณะที่ผลประกอบการถือว่าแข็งแกร่ง ด้วยช่วงที่ผ่านมาอย่างไตรมาส 2/2565 และงวด 6 เดือนแรกเติบโตก้าวกระโดด สำหรับไตรมาส 2/65 สิ้นสุดวันที่ 30 มิ.ย. 65 มีกำไรสุทธิ 152.76 ล้านบาท เพิ่มขึ้น 273.04% เมื่อเทียบกับงวดเดียวกันของปีก่อนมีกำไรสุทธิ 40.95 ล้านบาท ส่วนงวด 6 เดือนแรกมีกำไรสุทธิ 253.33 ล้านบาท เพิ่มขึ้น  360.52% เมื่อเทียบกับงวดเดียวกันของปีก่อนมีกำไรสุทธิ 55.01 ล้านบาท
ทั้งนี้ บริษัทฯ มีรายได้จากการขายและให้บริการรวม จำนวน 6,049.14 ล้านบาท เพิ่มขึ้นร้อยละ 154.05 เมื่อเทียบกับงวดเดียวกันของปีก่อน เกิดจากการเพิ่มขึ้นของรายได้จากการจำหน่ายน้ำมันเป็นหลัก รายได้จากการจำหน่ายน้ำมันที่เพิ่มขึ้นเกิดจากราคาน้ำมันในตลาดที่ปรับตัวสูงขึ้นอย่างต่อเนื่อง รวมถึงปริมาณการจำหน่ายน้ำมันที่เพิ่มขึ้นสูงขึ้นร้อยละ 27 เมื่อเทียบกับงวดเดียวกันของปีก่อน ส่วนใหญ่เกิดจากกลุ่มลูกค้าต่างประเทศเป็นหลัก และรายได้จากการให้บริการด้าน Catering &amp; Service ที่เพิ่มขึ้นร้อยละ 38.20 เมื่อเทียบกับงวดเดียวกันของปีก่อน เกิดจากบริษัทฯได้รับสัญญาบริการงานCatering และรายได้ จากการขายเสบียงอาหารและวัตถุดิบที่เพิ่มขึ้น
อย่างไรก็ตามมีการคาดว่าในช่วงไตรมาส 3/65 ผลประกอบการอาจเติบโตขึ้นต่อเนื่อง